text stringlengths 0 17.2k |
|---|
ifya kubomba mu makwebo |
ifya kulanshanya elyo nafimbipo ifikankala fyonse mu mulungu umo |
elyo pa cibelushi tukalapoka icitupa icakulangisha ukuti natupwisha amasambililo |
ifyo twebelwe kuli bamo pali bene |
mucine imisepela ukufuma mu filongannino fyesu eko bali nabena tapali nangu umo ulefwaya ukupanya ilishuko likalamba ilikukwatilapo amasambililo nayambi elyo ne citupa |
ubwite bwa mu mipepele ipya |
panuma ya nshiku shine umulumendo umo aisa nokutweba ukuti baleshitisha ifitabo ifyakubelenga kulya kwine |
pamulandu wakuti tabakwete amapepala ya palwa masambililo abasambi nabakoseleshiwa ukushita ifitabo fimo ifyo fyonse fikwete umutwe unono uleti |
pe bula lya ntanshi lya cila citabo palebelengwa ati |
tulesubila ukubelenga kwa ici citabo kuli fye lutampulo lwa ntanshi ulwa lwendo lwenu mukusanga muli iyi mipepele ipya kabili iikankala iye sonde |
icilonganino ca scientology international |
scientology mipepele ipya iyatendekwe no muntu umo uweshina lya l ron hubbard nineteen eleven ukufika nineteen eight six apo papite imyaka fifty mu america |
atampile amasambilisho ayaleendela pamo nokucita mukwafwilisha abantu pakuti imikalile yabo ingaya pantashi |
abamukonka balishininwa apakalamba palwa ena icakuti balalemba muli cila citabo pa fitabo fyabo |
mucine kuti casoswa ukuti abantu tabakwata icibusa ukucila ena |
icamupamba cilekabilwa ukusosa ukuti imitontonkanishishe shabo pali lesa icipingo ubwikashi bwa muntu kuntanshi |
nefyo ificitwa fya muntu fifwile ukuba |
elyo ne fintu fimbi ifikumine ubwikashi bwa muntu fyalipusanininafye na masambilisho tusanga mu cipingo |
eico imisepela shesu shakanshiwa mu fintu ifisuma lelo fya endela pamo nobwite bwakuilunda ku mipepele ipya |
tuletontonkanyapo shani nge ntungulushi sha cilonganino |
tapali bwafya natumone |
te bantu abengi balemoneka ukukwata ubwafya pali ici |
natwebwa ukuti neciputulwa ca masambililo cilebombela pamo na bantu ukufuma ku cilonganino ica scientology |
ba ministry of education balabasuminisha ukukansha bakafundisha bamu masukulu mucitungu ca mikoti mufya milanshanishishe |
ba folontiya ukufuma ku cilonganino ca scientology balebomba naba oasis forum mukukansha bashimapepo mu ncende ishapusana pusana mu zambia na masambilisho ayo ba hubbard atendeke |
ngacakuti onse alemoneka uwasekela pali ici bushe kuti catupamfya ukucilandapo |
twalicita |
pa thirty one december two thousand and eight editor wa natuleya let's go akumene ne ntungulushi ikalamba ya kabungwe kalubwilwe kabili na umo kakansha wafya scientology mu headquarter ipya mu northern province |
icimonwa icisuma icikalamba |
ba hezborn chintu muntu umo uwayangusha uwacenjela mukulanda no kulondolola ifintu |
afuma ku mikoti ku lukuta afuma niku new life na ku apostolic faith |
alikwata icimonwa icakosa ica kupela isubilo no kukosha imisepela sha mu zambia pakuti shingamba ukuikalila ukupitila muli fyonse ifyo lesa mukulu ashipela mu ncende shabela |
alipata umusango onse uwakushintilila pali bambi elyo alikwata amatontonkanyo ayengi ifyo ukubombela capamo ukwa cine cine kwingatwala imisepela pantanshi |
alamono bukankala bwakulundulula ifya bulimi |
kabili aba no mutima wakuisunkilisha pakuti akabungwe kakwe aketwa organisation of useful youth keshibikwe nokwamba ukubomba mukwangufyanya |
panuma fye ya myeshi ibili mu kasama nabakansha imisepela ukushinta ku three fifty |
emukuti imisepela yasambilile amasambililo yalepelwa pa mulungu umo mufya butungulushi bwamakwebo |
abengi pali abo balakoseleshiwa ukupitila muli kandalama bapoka |
baleesha ukongola abanabo ukuti bailundeko kuli ili bumba |
nangu pakutila bambe akabungwe kaifi fine mu ma district yambi |
ubuyo bwa kabungwe ka ouy pa national level kukwanya imisepela ukushinta ku cipendo ca mutapendwa umo ilyo lyonse papita imyeshi itatu ukutendeka mu january two thousand and nine |
nga cakuti cila musepela walalipila one thousand kwacha cila mweshi |
lyena ubutantiko bwabo vision one pin bukalenga amakana ya misepela ukunonkelamo muli isho ndalama mu musango wama loan wakushikongwesha |
ukushituma kumasambililo |
nangu ukushisambilisha umo shilefwaisha ukwishibilapo |
ba ouy balikwata ifya kucita ifingi balapanda amano mu ncito umuntu afwaya ukubomba mu bwikashi bwakwe balabomba nabapelelwa |
ukulwisha ubulwele bwa hivaids elyo nokulwisha imibomfeshe ibi iya muti balutungilila nefya bulimi |
ilipusho lyonse ilyo umuntu engakwata pali aba bantu bacincila ne mpela ubuyo ne nshila ili bumba likwete fileumfwika ifusuma no kulangisha imisepela shesu intunga iisuma iya mekashi yabo |
ukupyunga ukwabula ukulashimikila |
nomba cinshi ba scientology balefwaya ukucita muli aka kabungwe katendekwa na bena zambia |
philippa sondergaard namayo uuli ni reverend wa lukuta lwa scientology church mu south africa |
uwacenjela mukulanshanya no muntu uli onse |
kabili uuli umo pe bumba litwa volunteer ministers abo pali ino nshita baimya lulu wakula endauka mufyalo ifya lekana lekana mu africa |
mukupyungila abantu mu ncende shonse no kubeshibisha pafyo icilonganino cabo cafwilisha |
ukufuma mu october two thousand and eight babombela pamo nakabungwe ka ouy |
uyu namayo elyo kwali ukulanshanya akoselele ukulanda ati |
tatulelanda palwa cilongaino cesu tulepeelafye amasambililo |
onse kuti aikalilila mu cilonganino umo ali bena balefwayafye ukuleta amasuko yalemoneka ayabomba mu muntu uwa citetekelo icili conse konse uko engaba |
akeyala kabo website ne citabo icakosa icakwata amabula seven hundred icitwa scientology handbook ifyo twapelwe filesuminisha ifya kufika kwabo |
elyo na ba chintu pamo nge ntungulushi ya ouy alisosa apabuta ukuti ena tasumina mu masambilisho ya scientology |
alilundapo ukuti teti shitishe shikulu yesu necintu icili conse |
ukulatanda imipepele yabo ukupitila mukushitisha ifitabo |
muku ilyo ena na philippa bafililwefye ukukana pafyo aya masambilisho ya scientology yali namaka pamisepela shesu |
ilyo kwali ukulanshanya nilyo twalandile pafitabo baleshitisha |
calishibikwa apakalamba ukuti ifitabo ukufuma kuba mipepele imbi filaleta icifulunganya ku bena kristu mu mishi elyo na mumisumba |
nefyo balemba fikalakubula imisepela ishingi imitima shikambe nokufwaisha ukwishibilapo na fimbi palwa fisumino fyabo ne mikalile yabo |
nga shashininwa shikatetekela ukuti takwaba lesa umo lelo baba abengi nalimo amakana na makana |
nga cakuti shalyamba ukutontonkanya ukuti yesu ecibusa icacilapo shikalatila ron hubbard ecibusafye cacilapo |
shikalatontonkanya ati bashitata na banamayo bonse balibafye bwino elyo nepusukilo talikwete cinto |
shikaalukila ku fitabo fya scientology mukufwaya icishinka icipingo cikasanguka icafye mu menso shaiko |
nomba ilipusho likalamba |
kuti twacita shani nge ntungulushi mu filonganino fya ku christian brethren nangu nge filonganino fya evangelical church |
ilyo imisepela shesu shilefwaya ukunkanshiwa ilyo kuli aya maseminars |
bushe tubasuminishe |
bushe tubasoke |
bushe tubakanye ukusangwako |
ubusuko ubuli bonse ubwawamisha mukumona kwenu twapapata tulembeleni mukwangufyanya |
amatontonkanyo yenu pali uyu mulandu yakatwafwa ukulemba ilyashi lya kulekeleshako pali uyu mulandu |
elyo mwilaba ukulondolola umulandu mwapelela amasuko yenu ukufuma mucipingo |
pali uyu mutwe twakulakwata amalyashi ayalekana lekana |
pa mulandu wa ncende inono tatwakulabwekeshapo fyonse ifyo muntu engabelenga mu manewspapers yambi |
lelo twakulalanda pa malyashi ayakulatulenga ukupepelana no kupepelako bambi kunse ya zambia nangula imilimo yakwa lesa imo |
nga cakuti namukwata amalyashi pa maconferences ili no kubako |
amasambililo |
ifitabo fipya |
inshita ya kupyungila |
amalyashi ukufuma mu bible school |
nangula fimbi ifikumine abengi |
twapapata twishibisheni |
abena kristu abafuma mu northern province luapula na mu mikoti babombele ca pamo imyaka fifteen mu kupilibula icipingo cakwa lesa mu cibemba ndakai |
aba bible society baprintile cipingo cipya kale mu two thousand and three |
amatranslators ca pamo na mareviewers balefwaya ukupwishishisha umulimo onse ukushinta pa twenty ten |
natubafwe ukupitila mu kubapepelako |
elyo kuti cawama ukubakoselesha pantu mulimo uwakosa |
ukupekanya imilimo ya misepela |
nga cakuti abantu balefwayo kufikilisha mapange yabo mu bwikalo cikankala ukuteyanya bwino |
ifi efyo cilingile ukuba na mu milimo ya misepela |
abantu abatungilile milimo ya misepela balingo kubikako amono kukuteyanya |
cintu icikankala ukubika mu mapepo ifintu ifikumine misepela |
panshita ya kupekanya cilingile ukutontonkanya pa fintu ifyaba ngefi |
Subsets and Splits
No community queries yet
The top public SQL queries from the community will appear here once available.